
OBAVIJEST I POZIV NA UKLANJANJE PLOVILA
s kopnenog dijela pomorskog dobra na području Tihe u Cavtatu
Pozivaju se svi vlasnici, posjednici odnosno korisnici plovila koja se nalaze na kopnenom
dijelu pomorskog dobra na području Tihe u Cavtatu da svoja plovila, zajedno s pripadajućom
opremom i drugim predmetima, uklone s predmetne površine najkasnije do ponedjeljka, 5.
listopada 2026. godine do 10:00 sati.
Uklanjanje plovila potrebno je radi oslobađanja predmetne površine i omogućavanja
nesmetanog izvođenja građevinskih radova na uređenju navedenog područja, Početak
izvođenja građevinskih radova predviđen je odmah po uklanjanju plovila i drugih predmeta
koji se nalaze na predmetnoj površini, odnosno čim se oslobodi prostor potreban za
nesmetano i sigurno izvođenje radova. Pravodobno uklanjanje plovila nužno je kako bi se
radovima moglo pristupiti bez odgode.
Slijedom navedenoga, vlasnici odnosno korisnici plovila dužni su u ostavljenom roku ukloniti
plovila na odgovarajuću lokaciju izvan područja obuhvata radova te osigurati da na
predmetnoj površini ne ostanu plovila, prikolice, postolja, oprema niti drugi predmeti koji bi
mogli onemogućiti ili otežati izvođenje planiranih radova.
UPOZORAVAJU SE vlasnici, posjednici odnosno korisnici plovila koji ne postupe po ovom
pozivu i ne uklone svoja plovila u ostavljenom roku da će se, u skladu s važećim propisima
kojima se uređuju pomorsko dobro i održavanje reda na pomorskom dobru, poduzeti
odgovarajuće mjere radi njihova uklanjanja.
Plovila koja 5. listopada 2026. godine u 10:00 sati budu zatečena na predmetnoj površini, a
prethodno ih nisu uklonili njihovi vlasnici odnosno korisnici, bit će uklonjena putem
ovlaštene odnosno angažirane osobe, na trošak vlasnika odnosno osobe odgovorne za njihovo
ostavljanje, sukladno zakonskim uvjetima i propisanom postupku.
Protiv osoba koje ne postupe po ovom pozivu poduzet će se i odgovarajuće mjere iz
nadležnosti upravnog tijela te, kada su za to ispunjene zakonske pretpostavke, pokrenuti
prekršajni postupak.
Molimo sve vlasnike i korisnike plovila da pravodobnim postupanjem omoguće nesmetan
početak i izvođenje planiranih radova te izbjegnu troškove prisilnog uklanjanja i druge pravne
posljedice.
ROK ZA UKLANJANJE PLOVILA:
ponedjeljak, 5. listopada 2026. do 10:00 sati
POČETAK UKLANJANJA PREOSTALIH PLOVILA I IZVOĐENJA RADOVA:
ponedjeljak, 5. listopada 2026. u 10:00 sati
Zahvaljujemo na razumijevanju i pravodobnom postupanju.

